 **POTOVANJE V RAZLIČNE BIOME**

**Naloga:**

»Predstavljajte si, da ste turistični vodiči in prodajate potovalne pakete v različne biome na Zemlji (tundro, tajgo, travišča, puščave, listopadni gozd, tropski deževni gozd). Da boste lahko predstavili potovalni paket turistom, pripravite zloženko s predstavitvijo potovalne destinacije in bioma. Informacije o izbranem biomu poiščite na spletu. Predstavitev naj bo inovativna, zanimiva, lahko je tudi hudomušna, mora pa biti strokovno ustrezna.«

Napotki za delo:

1. Izberite kraj/področje, ki bi ga želeli predstaviti in približati turistom kot edinstveno izkušnjo.

Ugotovite v katerem biomu se nahaja vaša lokacija, poiščite informacije o tem biomu in jih opišite v zloženki/brošuri. Opis naj zajema: klimo (podnebje), lokacijo (celino), glavne značilnosti pokrajine ter rastline in živali, ki v biomu živijo.

1. Navodila za pripravo zloženke:
	1. Vključite vsaj 4 slike, fotografije ali druge ponazoritve, ki bodo v podporo opisu in bodo opisale vašo lokacijo.
	2. Vključite zanimiva in nenavadna dejstva, ki bi turiste zanimale.
	3. En del ali stran zloženke/brošure (ki mora biti viden na sprednji strani, ko je zložena), mora vsebovati naslov in slogan za vaše potovanje v biome. (Tukaj je tudi ustrezno mesto za fotografijo ali sliko.)
	4. Na zadnji strani naj bodo vključena imena avtorjev ter navedeni vsi viri informacij, vključno z naslovi spletnih strani.
	5. Ostale strani/deli naj bodo informativni in naj vsebujejo informacije, ki bodo prepričale turiste, da se bodo udeležili tvojega potovanja.
2. Vrednotenje

Vaša zloženka/brošura bo vrednotena glede na priložene kriterije.

***Vprašanja za delu na spletu:***

1. Kateri biom ste izbrali?

2. Abiotski dejavniki - kakšno je podnebje v tem biomu (količina padavin, povprečna temperatura).

3. Geografske značilnosti bioma (celina, kraji).

4. Katere vrste rastlin živijo v biomu (primeri rastlinskih vrst in njihove prilagoditve)?
5. Katere vrste živali živijo v biomu (primeri živalskih vrst in njihove prilagoditve)?

**KRITERIJI ZA VREDNOTENJE**

|  |  |  |  |
| --- | --- | --- | --- |
|  | ***Pakiram kovčke*** | ***Razmišljam o potovanju*** | ***Ne bom potoval*** |
| **Izdelava** | Na pogled privlačno in lahko razumljivo.4 ali več slik. Pravopisno ustrezno.Večbarvno.3 ali več ustrezno navedenih virov. | Na pogled privlačno a težko razumljivo.2-3 slike.2-3 pravopisne napake.Črno-belo ali dvobarvno.2 ustrezno navedena vira. | Na pogled neprivlačno in težko razumljivo.Manj kot 2 sliki.Več kot 3 pravopisne napake.Manj kot 2 ustrezno navedena vira. |
| **Klima / Podnebje**  | Opisano je podnebje, letni časi in najboljši čas obiska. | Opisani so letni časi ne pa najboljši čas obiska.  | Podnebje in letni časi niso opisani. Ni podan najboljši čas potovanja. |
| **Vrsta bioma in lokacija** | Ustrezno zapisane značilnosti izbranega bioma in lokacija potovanja. | Nenatančno zapisane značilnosti izbranega bioma in lokacija potovanja. | Značilnosti izbranega bioma niso zapisane. Lokacija potovanja ni izbrana. |
| **Rastline in živali** | Katere rastline in živali bo na potovanju mogoče videti (zapisane vsaj 3 vrste rastlin in živali)? | Katere rastline in živali bo na potovanju mogoče videti (zapisani vsaj 1-2 vrsti rastlin in živali)? | Katere rastline in živali bo na potovanju mogoče videti (zapisani sta manj kot 2 vrsti rastlin in živali)? |